**Doložka vybraných vplyvov**

|  |
| --- |
| 1. **Základné údaje**
 |
| **Názov materiálu:** Návrh zákona, ktorým sa mení a dopĺňa zákon č. 139/1998 Z. z. o omamných látkach, psychotropných látkach a prípravkoch v znení neskorších predpisov  |
|  |
| **Predkladateľ (a spolupredkladateľ)** |
| Ministerstvo zdravotníctva Slovenskej republiky |
| **Charakter predkladaného materiálu** | ☐ | Materiál nelegislatívnej povahy |
| ☒ | Materiál legislatívnej povahy |
| ☐ | Transpozícia práva EÚ |
| **Termín začiatku a ukončenia PPK** |  nevyžaduje sa |
| **Predpokladaný termín predloženia na MPK\*** |  jún 2019 |
| **Predpokladaný termín predloženia na Rokovanie vlády SR\*** |  júl 2019 |
|  |
| 1. **Definovanie problému**
 |
| *Uveďte základné problémy, na ktoré navrhovaná regulácia reaguje.*Doplnenie prílohy č. 1 zákona č. 139/1998 Z. z. o omamných látkach, psychotropných látkach a prípravkoch v znení neskorších predpisov o dve nové omamné látky I. skupiny a o päť nových psychotropných látok I. skupiny. Vypustenie psychotropnej látky skupiny II Cannabidiol, CBD zo zoznamu psychotropných látok.Na podnet Ministerstva vnútra doplnenie ďalších 10 psychoaktívnych látok do zoznamu psychotropných látok I. skupiny. |
| 1. **Ciele a výsledný stav**
 |
| Cieľom návrhu je umožniť pružnejšie trestno-právne postihovať nezákonnú činnosť subjektov zameraných na nezákonnú výrobu a predaj omamných látok a psychotropných látok a zosúladiť zákon s právom Európskej únie a so záväzkami Slovenskej republiky vyplývajúcimi s ratifikáciou medzinárodných dohovorov OSN vzťahujúcich sa na omamné látky a psychotropné látky..Cieľom návrhu zákona je doplniť prílohu č. 1 zákona č. 139/1998 Z. z. o omamných látkach, psychotropných látkach a prípravkoch v znení neskorších predpisov * o dve omamné látky I. skupiny a o tri psychotropné látky I. skupiny na základe rozhodnutia prijatého na 62. zasadnutí Komisie pre omamné látky Úradu OSN pre omamné látky a kriminalitu dňa 19. 3.2019 (UNODC - United Nations Office on Drugs and Crime) a
* na základe podnetu Ministerstva vnútra SR, Policajného zboru SR, Národnej kriminálnej agentúry. sa navrhuje zaradiť aj dve nové psychoaktívne látky 3-CMC a 4-CMC medzi psychotropné látky skupiny I a na základe zásadnej pripomienky Ministerstva vnútra SR v medzirezortnom pripomienkovom konaní zaradiť ďalších 10 psychoaktívnych látok do zoznamu psychotropných látok I. skupiny,
* vypustiť zo zoznamu psychotropných látok látku Cannabidiol, CBD, pretože odborný výbor Svetovej zdravotníckej organizácie ju považuje za neškodnú a nespôsobuje vznik závislosti a táto látka nie je zaradená do zoznamu ani podľa dohovorov OSN.

Rozhodnutia OSN boli prijaté na základe hodnotenia odborného výboru pre drogovú závislosť Svetovej zdravotníckej organizácie. Ministerstvo zdravotníctva SR využilo ustanovenie § 3 ods. 1 na kladné vybavenie podnetu Ministerstva vnútra SR, pretože ho považuje za odôvodnený. |
| 1. **Dotknuté subjekty**
 |
| Vzhľadom na to, že nové psychoaktívne látky, ktoré sa dopĺňajú do prílohy č. 1 zákona č. 139/1998 Z. z. nemajú vlastnosti liečiva a nie sú obsiahnuté v žiadnom lieku, dotknutými subjektmi budú len priekupníci a díleri drog, ktorých činnosť je nezákonná a podlieha trestnoprávnej zodpovednosti.  |
| 1. **Alternatívne riešenia**
 |
| Alternatíva 0: zachovanie súčasného stavu – nezaradením nových psychoaktívnych látok medzi psychotropné látky a omamné látky by nebolo možné vyvodiť trestno-právnu zodpovednosť za ich nezákonnú výrobu, distribúciu a predaj. Alternatíva 1: zvolená alternatíva – zaradením nových psychoaktívnych látok medzi psychotropné látky a omamné látky bude možné vyvodiť trestno-právnu zodpovednosť za ich nezákonnú výrobu, distribúciu a predaj.  |
| 1. **Vykonávacie predpisy**
 |
| *Predpokladá sa prijatie/zmena vykonávacích predpisov?*Nepredpokladá sa prijatie vykonávacích predpisov. |  |  |
|  |
| 1. **Transpozícia práva EÚ**
 |
| *Uveďte, v ktorých ustanoveniach ide národná právna úprava nad rámec minimálnych požiadaviek EÚ spolu s odôvodnením.*Návrh zákona je v súlade s právom Európskej únie a so záväzkami Slovenskej republiky vyplývajúcimi s ratifikáciou medzinárodných dohovorov OSN vzťahujúcich sa na omamné látky a psychotropné látky. |
|  |
| 1. **Preskúmanie účelnosti\*\***
 |
| *Uveďte termín, kedy by malo dôjsť k preskúmaniu účinnosti a účelnosti navrhovaného predpisu.**Uveďte kritériá, na základe ktorých bude preskúmanie vykonané.*Bezpredmetné |
| \* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky. \*\* nepovinné |
|  |
| 1. **Vplyvy navrhovaného materiálu**
 |
| **Vplyvy na rozpočet verejnej správy** | **☐** | **Pozitívne** | **☒** | **Žiadne** | **☐** | **Negatívne** |
|  z toho rozpočtovo zabezpečené vplyvy | ☐ | Áno | ☐ | Nie | ☐ | Čiastočne |
| **Vplyvy na podnikateľské prostredie** | **☐** | **Pozitívne** | **☒** | **Žiadne** | **☐** | **Negatívne** |
|  z toho vplyvy na MSP | ☐ | Pozitívne | ☒ | Žiadne | ☐ | Negatívne |
| **Sociálne vplyvy** | **☐** | **Pozitívne** | **☒** | **Žiadne** | **☐** | **Negatívne** |
| **Vplyvy na životné prostredie** | **☐** | **Pozitívne** | **☒** | **Žiadne** | **☐** | **Negatívne** |
| **Vplyvy na informatizáciu** | **☐** | **Pozitívne** | **☒** | **Žiadne** | **☐** | **Negatívne** |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na služby verejnej správy pre občana, z toho** |  |  |  |  |  |  |
|  **vplyvy služieb verejnej správy na občana** | **☐** | **Pozitívne** | **☒** | **Žiadne** | **☐** | **Negatívne** |
|  **vplyvy na procesy služieb vo verejnej správe** | **☐** | **Pozitívne** | **☒** | **Žiadne** | **☐** | **Negatívne** |

|  |
| --- |
| 1. **Poznámky**
 |
| Návrh zákona prispeje k zvýšeniu sociálnej ochrany a k prevencii vzniku závislosti od užívania omamných látok a psychotropných látok vrátane prevencie liečby zdravotných následkov osôb závislých od užívania týchto látok tým, že bude pružnejšie trestno-právne postihovať nezákonnú činnosť subjektov zameraných na nezákonnú výrobu a predaj omamných látok a psychotropných látok. Zvýšená sociálna ochrana sa vzťahuje na rodinné prostredie, vzájomnú súdržnosť členov rodiny, výchovu detí, práva rodičov voči deťom, základné zásady zákona o rodine, uzavieranie manželstva a na disponibilný príjem domácností viacdetných rodín. Opatrenie má preventívny charakter. Cieľom trestno-právnych dôsledkov je chrániť členov rodiny, aby sa nestali používateľmi drog (závislými osobami na užívaní drog) a rovnako ani výrobcami alebo predajcami (dílermi) drog. |
| 1. **Kontakt na spracovateľa**
 |
| RNDr. Jozef Slaný, CSc., odbor farmácie SFLP, Ministerstvo zdravotníctva SR. jozef.slany@health.gov.sk *Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov* |
| 1. **Zdroje**
 |
| Rozhodnutie prijaté na 62. zasadnutí Komisie pre omamné látky Úradu OSN pre omamné látky a kriminalitu dňa 19. 3.2019 (UNODC - United Nations Office on Drugs and Crime). Podnet Ministerstva vnútra SR, Policajného zboru SR a Národnej kriminálnej agentúry, aplikačná prax ustanovení platného znenia zákona č. 139/1998 Z. z. |
| 1. **Stanovisko Komisie pre posudzovanie vybraných vplyvov z PPK**
 |
| *Uveďte stanovisko Komisie pre posudzovanie vybraných vplyvov, ktoré Vám bolo zaslané v rámci predbežného pripomienkového konania*Bezpredmetné – neboli identifikované vybrané vplyvy. |